Wapaita Aatteita

Wapaita Aatteita oli suomenkielinen aikakauslehti, joka ilmestyi vuosina 1889–1890. Lehden vastaavina toimittajina toimivat kirjailija Minna Canth ja toimittaja A. B. Mäkelä. 

Wapaita Aatteita -lehden sisältö oli usein käännöksiä keskieurooppalaisista kirjoista tai kirjoituksista. Lehteen kirjoittivat esimerkiksi suomalaiset A. J. Mela ja N. R. af Ursin. Ulkomainen sisältö oli usein luonnontieteiden tutkijoilta ja kaunokirjallisuus aikansa tunnetuilta henkilöiltä, kuten Leo Tolstoilta tai Fjodor Dostojevskilta. Lehden julkaiseminen loppui jo puolentoista vuoden kuluttua aloittamisesta, kun se ei enää saanut ennakkosensuurin hyväksyntää. Lehdessä olikin usein maininta numeron julkaisun viivästymisestä, kun jokin artikkeli oli poistettava julkaisusta. Kerran yksi painos takavarikoitiin kokonaan kirjapainosta. Vapaa-ajattelijat ovat sanoneet sen olleen ensimmäinen suomenkielinen lehti, joka edusti heidän ihanteitaanKimmo Sundström: Finnish Freethought Press - The Early Years.

 Lähteet 

 Aiheesta muualla 

 Wapaita Aatteita digitoituna Kansalliskirjastossa

Luokka:Ilmestymästä lakanneet suomalaiset aikakauslehdet
Luokka:1880-luku
Luokka:1890-luku